कवि रमेश थापाले गैरीबास उच्चतर विद्यालयका शिक्षक एसबी गोलेलाई मिस गरे। ‘जब पनि देवकोटा जयन्ती आउँथ्यो। सरले झोलामा, धुपकाँटी, खदामाला, सरसमान हालेर ‘चलबेटा’ भन्दै हामीलाई डोहोऱ्याएर ल्याउँथे, हामी देवकोटा जयन्ती मनाउँथ्यौं,’ कार्यक्रमका विशिष्ट अथितिसमेत रहेका थापाले भने, ‘आज उनी बितेर गए, देवकोटा जयन्तीहरू पनि बितेको थियो। फेरि आजदेखि त्यो वातावरण बनिरहेको छ, हामी हर्षित छौं।’
